CELEX: 62014TN0698
Language: hu
Date: 2014-09-19 00:00:00
Title: T-698/14. sz. ügy: 2014. szeptember 19-én benyújtott kereset – European Dynamics Luxembourg és Evropaïki Dynamiki kontra Bizottság

15.12.2014   
            
            
               HU
            
            
               Az Európai Unió Hivatalos Lapja
            
            
               C 448/28
            
         2014. szeptember 19-én benyújtott kereset – European Dynamics Luxembourg és Evropaïki Dynamiki kontra Bizottság
   (T-698/14. sz. ügy)
   (2014/C 448/37)
   Az eljárás nyelve: görög
   
      Felek
   
   
      Felperesek: European Dynamics Luxembourg SA (Ettelbrück, Luxemburg), Evropaïki Dynamiki-Proigmena Systimata Tilepikoinonion Pliroforikis kai Tilematikis AE (Athén, Görögország) (képviselő: V. Christianos ügyvéd)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Bizottság 2014. július 11-i DIGIT/R/3/MB/pt 2431467 (2014) sz. határozatát, amellyel a vitatott pályázati eljárásban a felperesek ajánlatát a Bizottság a negyedik helyre sorolta az 1. tétel tekintetében;
            
         
               —
            
            
               semmisítse meg az Európai Bizottság 2014. július 31-i DIGIT/R/3/MB/pt 2703722 (2014) sz. határozatát, amellyel a Bizottság a vitatott pályázati eljárásban a felperesek által benyújtott ajánlatot kizárta a 2. tétel tekintetében;
            
         
               —
            
            
               semmisítse meg az Európai Bizottság 2014. július 31-i DIGIT/R/3/MB/pt 2711165 (2014). sz. határozatát, amellyel a Bizottság a felperesek ajánlatát a vitatott pályázati eljárásban a harmadik helyre sorolta a 3. tétel tekintetében;
            
         
               —
            
            
               kötelezze a Bizottságot a felperesek abból eredő kárának megtérítésére, hogy elveszítették a lehetőséget, hogy a keret-megállapodás három tétele vonatkozásában első helyre sorolják őket, amely kár becsült értéke nyolcszázezer euró (8 00  000 euró) az 1. tétel, négyszázezer euró (4 00  000 euró) a 2. tétel és kétszázezer euró (2 00  000 euró) a 3. tétel tekintetében, növelve az ítélet kihirdetésétől számított kamatok összegével; és
            
         
               —
            
            
               a Bizottságot kötelezze a felperesek részéről felmerült valamennyi költség viselésére.
            
         
      Jogalapok és fontosabb érvek
   
   A felperesek azt állítják, hogy a megtámadott határozatokat, amelyekkel a Bizottság elutasította ajánlatukat a DIGIT/R2/PO/2013/029 – ESP DESIS III. sz., három különböző munkára (tételre) vonatkozó nyílt pályázati eljárás keretében, az EUMSZ 263. cikk értelmében meg kell semmisíteni az uniós jogi normák megsértése miatt, különösen az alábbi három okból:
   
               1.
            
            
               először az indokolási kötelezettség Bizottság részéről történő megsértése miatt, mivel a Bizottság elégtelen indokolást nyújtott a felperesek műszaki ajánlatával kapcsolatban;
            
         
               2.
            
            
               másodszor a költségvetési rendelet és a vonatkozó végrehajtási rendelet, valamint az ajánlati felhívással kapcsolatos dokumentumok megsértése miatt, a kirívóan alacsony értékű árajánlatok kérdése vonatkozásában;
            
         
               3.
            
            
               harmadszor a szabad verseny elvének megsértése miatt, amennyiben a Bizottság korlátozó feltételek írt elő a költségvetési ajánlatok benyújtása tekintetében, és nem tette lehetővé a pénzügyi ajánlatok ajánlattevők általi szabad kialakítását, a pénzügyi szempontból legkedvezőbb ajánlat kiválasztása érdekében.